 Aịzaya 66  Nke a bụ ihe Jehova kwuru: Eluigwe bụ ocheeze m, ụwa bụkwa ihe mgbakwasị ụkwụ m. Olee ụlọ unu pụrụ iwuru m, oleekwa ebe ga-abụ ebe izu ike m?Ọ bụ aka m mere ihe a niile, nke mere ihe a niile ji dịrị, ka Jehova kwuru. Ọ bụ onye ihe na-enye nsogbu nobi, onye nwere mwute na mmụọ ya, onye na-amakwa jijiji nihi okwu m ka m ga-elekwasị anya.Onye na-egbu oké ehi dị m ka onye na-egbu mmadụ. Onye ji atụrụ na-achụ àjà dị m ka onye na-agbaji nkịta olu. Onye ji onyinye na-achụ àjà dị m ka onye ji ọbara ézì achụ àjà! Onye na-esure frankinsens nọkụ ka ọ bụrụ ihe ncheta dị m ka onye ji okwu anwansi na-agọzi mmadụ. Ọ bụkwa ha họọrọ ụzọ ha, ihe arụ ha na-atọkwa mkpụrụ obi ha ụtọ.Mụ onwe m ga-ahọrọ ụzọ m ga-esi mesie ha ike; m ga-emekwa ka ihe ha na-atụ ụjọ bịakwasị ha; nihi na m kpọrọ òkù, ma ọ dịghị onye zara; ekwuru m okwu, ma ọ dịghị onye gere ntị; ha nọ na-eme ihe jọrọ njọ nanya m, ọ bụkwa ihe na-adịghị m mma ka ha họọrọ ime.Nụrụnụ okwu Jehova, unu ndị na-ama jijiji nihi okwu ya: Ụmụnne unu, bụ ndị kpọrọ unu asị, ndị na-ekewapụ unu nihi aha m, sịrị, Ka otuto dịrị Jehova! Ọ ga-apụtakwa, unu ewee ṅụrịa ọṅụ, ọ bụkwa ha ka ihere ga-eme.Ọ dị mkpọtụ nke si nobodo, nke si nụlọ nsọ! Ọ bụ mkpọtụ nke na-eme mgbe Jehova na-akwụ ndị iro ya ụgwọ kwesịrị ha.Tupu ime amalite ime ya, ọ mụrụ nwa. Tupu ime emewe ya, ọ mụrụ nwa nwoke.Ònye nụtụrụla ụdị ihe a? Ònye hụtụrụla ụdị ihe ndị a? À ga-amụ ala notu ụbọchị site nime oké mgbalị? Ka à ga-amụ mba notu mgbe? Nihi na ime mere Zayọn, ọ mụwokwa ụmụ ya ndị ikom.M ga-eme ka akpa nwa meghee ma ghara ime ka a mụpụta nwa? ka Jehova kwuru. Ka m na-eme ka a na-amụ nwa ma mechie akpa nwa emechi? ka Chineke gị kwuru.Soronụ Jeruselem ṅụrịa ọṅụ, sorokwanụ ya nwee ọṅụ, unu niile ndị hụrụ ya nanya. Soronụ ya nwee obi ụtọ nke ukwuu, unu niile ndị na-eruru ya uju;nihi na unu ga-aṅụ ara ọ ga-eji gụgụọ unu obi nụzọ zuru ezu, afọ ewee ju unu; nihi na unu ga-aṅụ ara, ọnụ ara nke ebube ya ga-atọ unu ụtọ nke ukwuu.Nihi na nke a bụ ihe Jehova kwuru: Lee, m ga-enye ya udo nke ga-adị ka osimiri, nyekwa ya ebube nke mba niile nke ga-adị ka iyi tojubigara ókè, unu ga-aṅụkwa ara. A ga-eku unu nakụkụ, a ga-ekukwasị unu nikpere, na-adịda unu aka.Dị ka nwoke nke nne ya na-akasi obi, otú ahụ ka mụ onwe m ga na-akasi unu obi; a ga-akasi unu obi nihe banyere Jeruselem.Unu ga-ahụ ya, unu ewee nwee obi aṅụrị, ndụ ga-ejupụta nọkpụkpụ unu dị ka ọ na-ejupụta nahịhịa ndụ. A ga-emekwa ka ndị ohu Jehova mara aka ya, ma ọ ga-ama ndị iro ya ikpe.Nihi na, lee, Jehova na-abịa dị ka ọkụ, ụgbọ ịnyịnya ya yiri ifufe mmiri, ka o wee kwụọ ha ụgwọ ihe ha mere. Ọ ga-eme ka iwe ya, bụ oké ọnụma ya, bịakwasị ha; ọ ga-eji ire ọkụ baara ha mba.Nihi na ọ bụ dị ka ọkụ ka Jehova ga-ekpe ikpe, ee, ọ ga-eji mma agha ya kpee anụ ahụ niile ikpe; ndị Jehova gburu ga-adịkwa ọtụtụ.Ndị na-edo onwe ha nsọ, na-eme onwe ha ka ha dị ọcha iji banye nubi, nazụ nke dị netiti, ndị na-eri anụ ézì na ihe a na-asọ oyi, ọbụna òké, ha niile ga-ala niyi, ka Jehova kwuru.Nihe banyere ọrụ ha na echiche ha, m na-abịa ịkpọkọta mba niile na ndị niile na-asụ asụsụ dị iche iche; ha ga-abịakwa hụ ebube m.M ga-edebe ihe ịrịba ama netiti ha, m ga-ezigakwa ụfọdụ nime ndị lanahụrụ alanahụ ná mba dị iche iche, ya bụ, Tashish, Pul, na Lọd, bụ ndị na-agba ụta, Tubal na Jevan, bụ agwaetiti ndị dị anya, ndị na-anụbeghị akụkọ banyere m, ndị na-ahụbeghịkwa ebube m. Ha ga-akọkwa akụkọ ebube m netiti mba niile.Ha ga-eji ịnyịnya na ụgbọ ịnyịnya na ụgbọala e mechiri elu ya emechi na ịnyịnya ibu na nne kamel ndị na-awụ ọsọ bute ụmụnne unu niile site ná mba niile dị ka onyinye a ga-enye Jehova, bute ha nugwu nsọ m, bụ Jeruselem, ka Jehova kwuru, dị nnọọ ka mgbe ụmụ Izrel na-eji arịa dị ọcha ebubata onyinye nụlọ Jehova.M ga-akpọrọkwa ụfọdụ nime ha ka ha bụrụ ndị nchụàjà na ndị Livaị, ka Jehova kwuru.Nihi na dị ka eluigwe ọhụrụ na ụwa ọhụrụ nke m na-eke ga-adịgide nihu m, ka Jehova kwuru, otú a ka ụmụ unu na aha unu ga-adịgide.Ọ ga-erukwa na malite nọnwa ọhụrụ ruo nọnwa ọhụrụ, malitekwa nụbọchị izu ike ruo nụbọchị izu ike, anụ ahụ niile ga na-abịa ka ha kpọọ isiala nihu m, ka Jehova kwuru.Ha ga-apụkwa na-ele ozu nke ndị ahụ nọ na-emehie m; nihi na ikpuru dị na ha agaghị anwụ anwụ, ọkụ ha agaghịkwa anyụ anyụ. Ha ga-aghọkwara anụ ahụ niile ihe na-asọ oyi. 